दिल्ली से 39 महिलाएं गईं; PM मोदी को थैंक यू कहा
Haj Yatra 2023; Women Embark on Hajj Journey Without Male Guardians इतिहास में पहली बार ऐसा हो रहा है, जब महिलाएं बिना महरम यानी पति या किसी पुरुष के बिना अकेले हज यात्रा पर जा रही हैं।
इतिहास में पहली बार ऐसा हो रहा है, जब महिलाएं बिना महरम यानी पति या किसी पुरुष के बिना अकेले हज यात्रा पर जा रही हैं। अकेले हज यात्रा पर जाने वाली महिलाओं की संख्या देशभर में 4000 हो गई है। अकेले दिल्ली से 39 महिलाएं हज यात्रा पर जा रही हैं। उन्होंने इस यात्रा पर भेजने के लिए PM मोदी को थैंक यू कहा है।
केंद्रीय राज्य मंत्री मीनाक्षी लेखी ने दिखाई हरी झंडी
दिल्ली एयरपोर्ट से 39 महिलाओं का एक ग्रुप यात्रा के लिए रवाना हुआ है। केंद्रीय राज्य मंत्री मीनाक्षी लेखी ने जत्थे को हरी झंडी दिखाकर रवाना किया। इस मौके पर मीनाक्षी लेखी ने कहा कि मोदी सरकार के कार्यकाल में महिलाएं आत्मनिर्भर हो रही हैं। यह वजह है कि आज महिलाएं अकेले हज यात्रा जाने में सक्षम हुई हैं।
उन्होंने कहा कि महिलाओं की इस यात्रा को लेकर पॉजिटिव फीडबैक मिल रहे हैं। सऊदी एयरलाइंस ने भी कहा कि पहली बार हज यात्रा की प्रोसेस इतना अच्छे ढंग से किया जा रहा है।
मीनाक्षी लेखी बोली- सऊदी में विशेष प्रबंध किए गए
केंद्रीय राज्य मंत्री मीनाक्षी लेखी ने आगे कहा कि महिलाओं को हज यात्रा के लिए फिटनेस ट्रेनिंग भी दी गई है, ताकि उन्हें चलने-फिरने में कोई तकलीफ न हो। इसके अलावा सऊदी में उनके रहने के लिए विशेष इंतजाम किए गए हैं। अगर यात्रा के दौरान किसी की तबीयत खराब होती है तो उनके लिए मेडिकल सुविधाएं का भी पूरा ध्यान दिया जाएगा।